**KOPRIVNIČKO-KRIŽEVAČKA ŽUPANIJA**, Ulica Antuna Nemčića 5, Koprivnica, OIB: 06872053793, koju zastupa župan Darko Koren, ing. građ. (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_\_\_\_\_\_, (u daljnjem tekstu: Isporučitelj) zaključili su sljedeći

**U G O V O R**

**o nabavi uredskih stolica**

**za potrebe upravnih tijela Koprivničko-križevačke županije**

Članak 1.

Ugovorne strane suglasno utvrđuju da će Isporučitelj isporučiti Naručitelju uredske stolice, na adresu Antuna Nemčića 5, Koprivnica, prema ponudi oznake \_\_\_\_ od. \_\_\_\_ i Troškovniku, što sve čini sastavni dio ovog Ugovora i nalazi se u prilogu.

Članak 2.

Ovim Ugovorom ugovaraju se jedinične cijene robe iz članka 1. ovog Ugovora, kao i ukupna cijena za količine navedene u Troškovniku, i nuđene u ponudi Isporučitelja.

Jedinične cijene iz stavka 1. ovog članka izražene su bez PDV-a i nepromjenjive su za vrijeme trajanja Ugovora.

Ukupna cijena za isporuku robe iz članka 1. prema jediničnim cijenama iz ponude i navedenim količinama iz Troškovnika iznosi

\_\_\_\_\_\_\_\_\_\_\_\_\_ kuna

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_),

pri čemu PDV po stopi od 25% iznosi

\_\_\_\_\_\_\_\_\_\_\_\_ kuna

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_),

odnosno sveukupna cijena s PDV-om iznosi \_\_\_\_\_\_\_\_\_\_\_\_\_\_ kuna

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

Članak 3.

Isporučitelj će po izvršenoj cjelokupnoj isporuci i montaži robe u sve škole, za isporučenu robu izdati i dostaviti svakoj pojedinoj školi pripadajući račun.

Plaćanje će obaviti škola za svoj iznos računa, na IBAN Isporučitelja HR0223400091116011771 u roku od 30 (trideset) dana od dana primitka računa.

Članak 4.

Roba se isporučuje po sklapanju ovog Ugovora, a rok isporuke robe je 31.12.2021. godine.

U slučaju da se roba ne isporuči u ugovorenom roku, Naručitelj će raskinuti ugovor i naplatiti jamstvo za uredno ispunjenje ugovora.

Članak 5.

Isporučitelj se obvezuje da će isporučiti predmet nabave iz članka 1. ovog Ugovora bez dodatnih troškova za Naručitelja.

Članak 6.

Kao jamstvo za uredno ispunjenje Ugovora Isporučitelj u trenutku potpisa ovog Ugovora Naručitelju dostavlja zadužnicu ili bjanko zadužnicu koja pokriva iznos od \_\_\_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_\_\_\_\_), što odgovara iznosu od 10% od vrijednosti ugovora bez PDV- a.

Naručitelj ima pravo naplatiti jamstvo iz stavka 1. ovog članka Ugovora u slučaju Isporučiteljeve povrede ugovornih obveza.

Članak 7.

Isporučitelj se obvezuje čuvati povjerljivost svih osobnih podataka kojima će imati pristup prilikom izvršenja ovog Ugovora.

Isporučitelj osobne podatke iz stavka 1. ovog članka neće koristiti ni na koji način niti će poduzimati bilo kakve radnje koje bi mogle značiti otkrivanje, promjenu ili gubitak tih osobnih podataka.

Isporučitelj se obvezuje da će povjerljivost osobnih podataka iz stavka 1. ovog članka čuvati i nakon prestanka ovog Ugovora.

Bilo kakvo neovlašteno raspolaganje Isporučitelja osobnim podacima iz stavka 1. ovog članka predstavlja povredu zakonske obveze, pod materijalnom i kaznenom odgovornošću.

Zakonski zastupnik Isporučitelja dužan je o čuvanju povjerljivosti osobnih podataka iz stavka 1. ovog članka izvijestiti sve svoje zaposlene.

Članak 8.

Za sve odnose koji nisu utvrđeni ovim Ugovorom Naručitelj i Isporučitelj ugovaraju primjenu odgovarajućih odredbi Zakona o obveznim odnosima.

Eventualne sporove koji proizađu provedbom ovog Ugovora, ugovorne strane rješavat će sporazumno. U slučaju nemogućnosti sporazumnog rješavanja nastalog spora, ugovorne strane suglasno utvrđuju mjerodavnost stvarno nadležnog suda u Bjelovaru.

Članak 9.

Ovaj Ugovor stupa na snagu danom potpisa ugovornih strana.

Članak 10.

Ugovor je sastavljen u 6 (šest) istovjetnih primjeraka, za svaku ugovornu stranu po 3 (tri).

 **KLASA: 406-01/21-02/17**

 **URBROJ: 2137/1-03/03-21-**

 **Koprivnica, \_\_\_\_\_\_ 2021.**

 **ZA ISPORUČITELJA ZA NARUČITELJA**

 **DIREKTOR: ŽUPAN:**

 **Darko Koren, ing. građ.**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_